الإدعاء
- فيديو منتشر بشكل كبير جدا أكثر من 3 مليون مشاهدة لآلاف الناس في ستاد بيرددوا نشيد إسلامي على اعتبار انه احتفالية في إندونيسيا بالمولد النبوي الشريف.
– الكلام ده غير صحيح، الفيديو الأصلي تاريخه 6 أبريل 2019، وكان جزء من حملة انتخابية في الانتخابات الرئاسية في اندونيسيا للمرشح برابو سوبيانتو، في استاد بونج كارنو الرئيسي وسط العاصمة الإندونيسية جاكرتا.✅✅
– التجمع ده بدء منذ ليلة 6 أبريل واستمر لثاني يوم وألقى خلاله برابو خطاب، وفترة التجمع كانت عبارة عن أداء صلوات وخطب وإنشاد.✅✅
– كمان في الفيديو المنتشر نقدر نقارن بسهولة الإنشاد اللي يتم ترديد مع الفيديو الأصلي اللي مدته 5 ساعات، يعني في الفيديو المنتشر عند الثانية 37 الصوت بيقول بوضوح “أشرق الكون ابتهاجا” وهي هي نفس الجملة هتلاقيها في الفيديو الأساسي بالظبط عند 02.41.45.
– رابو جنرال متقاعد وحصل في الانتخابات دي على 44.5% فقط، وبكده يكون خسر السباق الانتخابي للمرة الثانية على التوالي، بعد ما خسر أول مرة سنة 2014 قدام المرشح نفسه اللي هو الرئيس الحالي جوكو ويدودو.